Hi una fàbrica dins teu que pesa uns 1,4 quilograms
i funciona les 24 hores.
És el fetge, l'òrgan més pesant del teu cos,
i un dels més importants.
Aquesta atrafegada estructura actua alhora com a magatzem,
com a centre de manufactura,
i com a planta de processament.
I cadascuna d'aquestes funcions comporta tantes subtasques importants
que sense el fetge, el cos simplement deixaria de funcionar.
Una de les moltes funcions del fetge és filtar la sang,
que rep en trameses regulars per dues vies:
l'artèria hepàtica porta sang des del cor,
i la vena porta hepàtica la duu des de l'intestí.
Aquest lliurament doble omple el fetge de nutrients,
que ordena, processa i emmagatzema
amb l'ajut de milers de petites plantes processadores
anomenades lòbuls.
La sang també subministra l'oxigen que li cal per a funcionar.
La sang que prové de l'intestí
conté disolts carbohidrats, greixos,
vitamines i altres nutrients
provinents dels aliments que hem ingerit.
Cada tipus es processa de manera diferent.
En el cas dels carbohidrats,
el fetge els descomposa i els converteix en sucres
que el cos fa servir com a font d'energia quan li arriben amb la sang filtrada.
De vegades el cos té un excés de nutrients
que no li calen immediatament.
Quan passa això, el fetge en reté uns quants
i els desa al seu magatzem.
Aquest magatzem actua com un rebost
per quan, més endavant, el cos els necessiti.
Però la sang que entra al fetge no sempre duu coses bones.
També conté toxines i residus que el cos no pot utilitzar.
I el fetge els controla estrictament.
Quan detecta una substància inútil o tòxica,
o bé la converteix en un producte inofensiu
o bé l'aïlla i se'n desfà
mitjançant els ronyons o l'intestí que els excreten.
Naturalment, no consideraríem el fetge una fàbrica
si no fabriqués també substàncies.
Aquest òrgan fa de tot, des de les proteïnes de la sang
que transporten àcids grassos i col·laboren en la coagulació,
fins al colesterol que ajuda el cos a formar hormones.
També fa la vitamina D i substàncies que ajuden la digestió.
Però un dels seus productes més essencials és la bilis.
Com si fos una planta de reciclatge,
el fetge utilitza unes cèl·lules, els hepatòcits,
per a convertit residus tòxics en aquest líquid verd i amargant.
A mesura que es produeix, la bilis és duta a un petit contenidor a sota el fetge,
anomenat la bufeta biliar,
abans de ser abocada a l'intestí
on ajuda a digerir greixos, mata microbis, i neutralitza l'excés d'àcid de l'estómac.
La bilis també duu altres toxines i subproductes del fetge
cap a fora del cos.
Com podeu veure,
el fetge és una instal·lació industrial molt eficient,
que realitza múltiples tasques que es recolzen entre elles.
Però cal mantenir aquest complex sistema en correcte funcionament
mantenint-lo sa
i no sobrecarregant-lo amb més toxines de les que pot gestionar.
Aquesta és una fàbrica que no podem deixar que s'aturi.